Jelaskan Peraturan dari Formula Satu musim 2009 dalam bahasa melayu

Pada 22 Disember 2006, FIA mengeluarkan peraturan teknikal untuk musim 2009 yang sudah disemak berkali-kali untuk menerapkan hasil siasatan Kumpulan Kerja Pemotongan (yang dibentuk berikutan kebimbangan bahawa pemotongan dalam perlumbaan roda ke roda semakin jarang) serta keperluan memotong kos pembiayaan sukan ini ketika mengalami krisis ekonomi, kemudian diikuti beberapa perubahan kecil.

Tayar licin dibenarkan semula sejak dilarang pada musim 1998. Bridgestone kekal sebagai pembekal tayar tunggal, sementara para pemandu perlu menggunakan kedua-dua jenis tayar sepanjang perlumbaan. Tayar lembut dibezakan oleh tanda hijau di keliling sisi tayar, bukannya tanda putih dalam alur pada . Selian itu, tayar basah dinamakan semula sebagai "tayar sederhana" dan tayar cuaca buruk pula dipanggil "basah".

Peraturan aerodinamik  mengalami perubahan besar untuk musim 2009. Sayap hadapan lebih rendah dan lebar, manakala sayap belakang lebih tinggi dan sempit. Oleh itu, kereta lumba 2009 menjadi berbeza rupanya berbanding kereta-kereta musim lalu. Sebilangan pemandu telah meluahkan kebimbangan bahawa sayap hadapan yang lebih besar boleh meningkatkan pelanggaran; terutamanya apabila memandu rapat dengan satu sama lain sesekali perlumbaan dimulakan. Di samping perubahan dalam dimensi sayap, panel kereta juga diperketatkan peraturannya dengan larangan terhadap pelbagai komponen tambahan yang pernah digunakan pada musim-musim lalu (termasuk tumpu gulung-gulung, sayap lawi, bilah kisar, cerobong, tanduk Viking dan dumbo ears), peresap di belakang kereta dialihkan ke belakang lagi dan ke atas. Banyak lagi komponen casis kecil yang lain turut diselaraskan. Tujuan peraturan aerodinamik baru serta pengembalian tayar licin ini adalah untuk mengurangkan pergantungan pada daya turun aerodinamik serta meningkatkan cengkaman mekanik dengan tujuan memudahkan perlumbaan roda ke roda.

Buat kali pertama, kereta dibenarkan menggunakan panel larasan pemandu , dalam bentuk kepak boleh laras di sayap hadapan. Kepak ini boleh dilaras sehingga enam darjah, tetapi hanya boleh dilaras dua kali setiap pusingan.

Selain perubahan pada saiz  panel dan tayar, laporan 2006 turut menggariskan butiran Sistem Pemulihan Tenaga Kinetik (KERS), iaitu peranti brek janaan semula yang direka untuk memulihkan tenaga kinetik kereta yang biasanya lesap menjadi haba ketika membrek. Tenaga yang dipulihkan ini boleh disimpan sebagai tenaga elektrik dalam bateri atau superkapasitor, atau tenaga mekanik dalam roda tenaga untuk digunakan sebagai sumber kuasa pecutan tambahan apabila pemandu menekan butang galak (boost button) pada sterengnya. Peraturan mengehadkan kuasa tambahan kepada sekitar  untuk enam saat setiap pusingan, tetapi tidak mewajibkannya. Disebabkan kebimbangan mengenai peningkatan terhad dan masalah keselamatan, kebanyakan pasukan dipercayai tidak memakai sistem KERS baru pada permulaan musim 2009. Sebenarnya bilangan kereta yang menggunakan KERS berkurangan dari tujuh buah pada dua perlumbaan pertama dan kemuncak lapan buah di Bahrain kepada empat buah sahaja (iaitu Ferrari dan McLaren). Tiada satu pun kereta berlengkapkan KERS yang memenangi perlumbaan sehingga Hamilton melakukannya di Hungary. BMW Sauber, salah sebuah pelabur terbesar KERS, mengumumkan penarikan diri dari rancangan KERS selepas pusingan kelayakan di Britain.